Source: https://www.clovershop.com/aineisto.html
Timestamp: 2020-05-26 05:21:34+00:00
Document Index: 9195706

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Graafinen aineisto yhteistyökumppaneille | Clover Shop® 2020
Lataamalla aineistoa tältä sivulta hyväksyt samalla tavaramerkin käyttöehdot (alla), joissa mainitaan sopimussakko. Vaihtoehtoisesti voit pyytää sähköpostitse kirjallisen luvan tiettyyn täsmälliseen käyttötarkoitukseen, eli "sopia tavaramerkin käytöstä erikseen valmistajan kanssa". Silloin sinun ei tarvitse noudattaa tavaramerkin käyttöehtoja (alla).
Clover Shop® -tavaramerkin käyttöehdot, versio 1.7 TÄMÄ ON SOPIMUS SINUN TAI EDUSTAMASI OIKEUSHENKILÖN (JÄLJEMPÄNÄ "KÄYTTÄJÄ") JA CLOVER SHOP OY:N (JÄLJEMPÄNÄ "VALMISTAJA") VÄLILLÄ. JOS ET HYVÄKSY NÄITÄ EHTOJA, ET SAA KÄYTTÄÄ CLOVER SHOP, CLOVER SHOP X4 JA/TAI X4-TAVARAMERKKEJÄ TAI NIIDEN JOHDANNAISIA, MUKAAN LUKIEN GRAFIIKKA. Nämä käyttöehdot koskevat vain sopimuksetonta tilaa. Käyttäjä voi halutessaan sopia tavaramerkin käytöstä erikseen valmistajan kanssa. 1 Käyttäminen a) Käyttäjän on oltava vilpitön valmistajaa kohtaan. b) Tavaramerkkiä saa käyttää Clover Shop -tietokoneohjelmistoon liittyvien palvelujen markkinoinnissa, jos vähintään yksi seuraavasta neljästä kohdasta toteutuu. - käyttäjä tarjoaa Clover Shop -tietokoneohjelmistoon liittyviä palveluja tosiasiallisesti asiakkailleen - käyttäjä on Clover Shop -tietokoneohjelmistossa olevan sisäänrakennetun liitännän kohteena olevan tietokoneohjelmiston valmistaja tai palvelun tarjoaja - käyttäjä on toteuttanut liitännän Clover Shop -tietokoneohjelmiston ja jonkin toisen tietokoneohjelmiston tai palvelun välille - käyttäjä on ns. virallinen suomalainen oppilaitos, kuten esimerkiksi ammattikorkeakoulu tai yliopisto c) Tavaramerkkiä saa käyttää hakusanamainonnassa, jos kohdat a ja b toteutuvat eikä tavaramerkin yhteydessä käytetä ®- tai ™-merkintöjä. d) Tavaramerkkiä ei saa käyttää tavaroiden tai palvelujen nimissä ja/tai tavaramerkeissä, vaikka käyttö olisi laillista. Esimerkiksi ulkoasuteeman nimeäminen Clover Shop Flower -teemaksi on kiellettyä. Sen sijaan on sallittua markkinoida esimerkiksi Flower-teemaa Clover Shop -tietokoneohjelmistoon. Tämän kohdan rikkomisesta johtuva sopimussakko on vähintään 300 euroa (veroton) päivässä. Jos tämä sopimussakko on käyttäjän mielestä kohtuuton, käyttäjän on sovittava tavaramerkin käytöstä etukäteen valmistajan kanssa. e) Tavaramerkkiä ei saa käyttää massalähetyksissä postitse, sähköpostitse, tekstiviestitse tai vastaavalla tavalla ilman valmistajan kirjallista lupaa, vaikka massalähetykset olisivat laillisia. Massalähetys voi tarkoittaa esimerkiksi laillisen roskapostin lähettämistä yritysosoitteisiin. Tämän kohdan rikkomisesta johtuva sopimussakko on vähintään 2 000 euroa (veroton), johon lisätään 10 euroa jokaisen massalähetyksen jokaista vastaanottajaa kohden. Jos tämä sopimussakko on käyttäjän mielestä kohtuuton, käyttäjän on sovittava tavaramerkin käytöstä etukäteen valmistajan kanssa. f) Tavaramerkkiä ei saa käyttää verkkotunnuksissa, toiminimissä tai tavaramerkeissä, vaikka käyttö olisi laillista. Tämän kohdan rikkomisesta johtuva sopimussakko on vähintään 300 euroa (veroton) päivässä. Jos tämä sopimussakko on käyttäjän mielestä kohtuuton, käyttäjän on sovittava tavaramerkin käytöstä etukäteen valmistajan kanssa. g) Tavaramerkin käyttö on lopetettava välittömästi valmistajan pyynnöstä, vaikka käyttö olisi laillista. Tämän kohdan rikkomisesta johtuva sopimussakko on vähintään 300 euroa (veroton) päivässä. Jos tämä sopimussakko on käyttäjän mielestä kohtuuton, käyttäjän on sovittava tavaramerkin käytöstä etukäteen valmistajan kanssa. 2 Poikkeukset Tästä sopimuksesta voidaan poiketa vain käyttäjän ja valmistajan välisellä kirjallisella sopimuksella. 3 Sopimuksen lakkaaminen Valmistajalla on oikeus lakkauttaa, purkaa tai irtisanoa tämä sopimus yksipuolisesti perustellusta aiheesta tai ilman perusteltua aihetta.
clover_shop_blue_rgb.pdf
clover_shop_blue_rgb.jpg
clover_shop_blue_rgb.png
clover_shop_cart_logo_copyright.jpg
clover_shop_admin_image_copyright.jpg
C:86 M:44 Y:0 K:0